《洞仙歌 避暑南岳山房》
清代·陈履端

南华一卷，是驱炎清课。燃竹风廊飏茶火。把尘襟尽涤，世累都廊，萧淡甚，泉际山颠有我。

老僧无个事，闲话忘机，簌簌林间暗香堕。薄暮转山房，水簟凉生，拂磁枕、北窗高卧。

又细听、微风响松涛，觉此际心情，十分安妥。

作者简介：清江苏宜兴人。陈维嵋子，过继于维崧，字求夏。诸生。工词，有《爨馀词》。